 **MINISTERUL FINANŢELOR**

**OFICIUL NAŢIONAL DE PREVENIRE**

**ŞI COMBATERE A SPĂLĂRII BANILOR**

***Str. Gen. Ion Florescu nr. 1, sector 3, Bucureşti***

***Telefon: 021.315.52.80, Fax: 021.315.52.27***

***Email:*** [***onpcsb@onpcsb.ro***](mailto:onpcsb@onpcsb.ro)***, Web:*** [***www.onpcsb.ro***](http://www.onpcsb.ro)

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

##### COMUNICAT DE PRESĂ

În data de **31 martie 2021, Plenul Camerei Deputaților a adoptat Proiectul de Lege pentru aprobarea Ordonanţei de urgenţă a Guvernului nr.111/2020** privind modificarea şi completarea Legii nr.129/2019 pentru prevenirea şi combaterea spălării banilor şi finanţării terorismului, precum şi pentru modificarea şi completarea unor acte normative, pentru completarea art. 218 din Ordonanţa de urgenţă a Guvernului nr.99/2006 privind instituţiile de credit şi adecvarea capitalului, pentru modificarea şi completarea Legii nr.207/2015 privind Codul de procedură fiscală, precum şi pentru completarea art.12 alin.(5) din Legea nr.237/2015 privind autorizarea şi supravegherea activităţii de asigurare şi reasigurare - lege organică .

**Ordonanța de Urgență a Guvernului** **nr. 111 din 1 iulie 2020**, publicată în Monitorul Oficial nr. 620 din 15 iulie 2020, este actul normativ care a fost notificat de România, în anul 2020, ca normă națională de transpunere a Directivei[[1]](#footnote-1) (UE) 2018/843 - AMLD5.

**Proiectul de lege (PL-x 466/2020)** a fost dezbătut în *Procedură de urgenţă în Camera Deputaților,* iar *Raportul comun al Comisiei pentru buget, finanțe și bănci și al Comisiei Juridice de disciplină și imunități* a fost adoptat și distribuit în data de 30 martie 2021 plenului Camerei, pentru vot final.

**Proiectul de lege pentru aprobarea** **Ordonanţei de urgenţă a Guvernului nr.111/2020 a fost adoptat de Camera Deputatilor - Cameră decizională, în unanimitate** ([rezultat vot](http://www.cdep.ro/pls/steno/evot2015.Nominal?idv=27876) pentru=292, contra=0, abtineri=0), în ședința din data de 31 martie 2021.

|  |
| --- |
| **OFICIUL NAŢIONAL DE PREVENIRE ŞI COMBATERE A SPĂLĂRII BANILOR** |
| **BIROUL DE PRESA**  Str. General Ion Florescu nr. 1, Sector 3, Bucureşti  Tel.: (+4)021 /314.44.47 Fax: (+4)021 315.52.27, | |
| [onpcsb@onpcsb.ro](mailto:onpcsb@onpcsb.ro) [rel1-eu@onpcsb.ro](mailto:rel1-eu@onpcsb.ro) | |

1. de modificare a Directivei (UE) 2015/849 privind prevenirea utilizării sistemului financiar în scopul spălării banilor sau finanțării terorismului, precum și de modificare a Directivelor 2009/138/CE și 2013/36/UE [↑](#footnote-ref-1)